বৰছিং বে'ই ২১ জুনৰ নিশা এখন যাত্ৰীবাহী বাছত তালাচী চলাই ইঞ্জিনত লুকুৱাই অনা তিনি কিলোগ্ৰাম ড্ৰাগছ জব্দ কৰিছিল।
বৰছিং বে'ই ২১ জুনৰ নিশা এখন যাত্ৰীবাহী বাছত তালাচী চলাই ইঞ্জিনত লুকুৱাই অনা তিনি কিলোগ্ৰাম ড্ৰাগছ জব্দ কৰিছিল।
Share this:
বৰছিং বে' নামৰ হোমগাৰ্ডজনক কনিষ্টবল পদত নিযুক্তিৰ সিদ্ধান্ত। আজি অনুষ্ঠিত কেবিনেট বৈঠকত গ্ৰহণ কৰা হয় এই সিদ্ধান্ত। বৈঠকৰ অন্তত এই কথা সংবাদ মাধ্যমক জনায় মন্ত্ৰী পীযূষ হাজৰিকাই (Pijush Hazarika)।
বৈঠকৰ অন্তত সংবাদ মাধ্যমৰ আগত কয়, "এটা ভাল খবৰ। কেইদিনমানৰ আগতে এটা ভাল খবৰ পাইছিলো। বৰছিং বে' নামৰ হোমগাৰ্ডজনে সাহসেৰে ড্ৰাগছ ধৰিছিল। বৰছিং বে'ক কনিষ্টবল পদত নিযুক্তিৰ সিদ্ধান্ত লোৱা হৈছে কেবিনেটত।
উল্লেখযোগ্য যে আৰক্ষী সঞ্চালক প্ৰধান(DGP) ভাস্কৰজ্যোতি মহন্ত (Bhaskar Jyoti Mahanta)ও পুৰস্কৃত কৰিছিল কাৰ্বি আংলঙৰ গৃহৰক্ষী জোৱান বৰছিং বে' (Borsing Bay)ক। ড্ৰাগছ সৰবৰাহকাৰীৰ প্ৰলোভন প্ৰত্যাখ্যান কৰি সততা আৰু নিষ্ঠাৰে এখন যাত্ৰীবাহী বাছৰ পৰা ১২ কোটি টকা মূল্যৰ ড্ৰাগছ(Drugs) জব্দ কৰা কাৰ্বি আংলং জিলাত নিয়োজিত গৃহৰক্ষী জোৱান বৰছিং বে'ক বুধবাৰে আৰক্ষী সঞ্চালক প্ৰধান ভাস্কৰজ্যোতি মহন্তই এক লাখ টকাৰ পুৰস্কাৰ প্ৰদান কৰাৰ উপৰিও এখন প্ৰশংসা পত্ৰ প্ৰদান কৰিছিল।
আৰক্ষী সঞ্চালকপ্ৰধান ভাস্কৰজ্যোতি মহন্তই গৃহৰক্ষী জোৱান বে'ৰ সততা আৰু কৰ্তব্যনিষ্ঠাৰ ভূয়সী প্ৰশংসা কৰাৰ উপৰি জোৱানজনৰ এনে কাৰ্যই সমগ্ৰ বিভাগটোকে গৌৰৱান্বিত কৰা বুলি মন্তব্য কৰিছিল।
ইফালে, কাৰ্বি আংলং স্বায়ত্তশাসিত পৰিষদৰ ৭০ সংখ্যক প্ৰতিষ্ঠা দিৱস উপলক্ষে অনুষ্ঠিত হোৱা দিনজোৰা বিশেষ কাৰ্যসূচীতো কাৰ্বি পৰিষদৰ তৰফৰ পৰা এইগৰাকী সত গৃহৰক্ষী জোৱানক এক লাখ টকাৰ আৰ্থিক পুৰস্কাৰ প্ৰদান কৰা হয়। গৃহৰক্ষী জোৱানজনৰ হৈ এই পুৰস্কাৰ গ্ৰহণ কৰে আৰক্ষী অধীক্ষক পুস্পৰাজ সিঙে।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
